laion/Wikipedia-Exotic huggingface dataset:
אומד קטום

בסטטיסטיקה, אומד קטום הוא אומד הנובע מאומד אחר על ידי הוצאת חלק מערכי הקיצון, הנחשבים לחריגים ביחס למדגם, לפני חישוב האומד. היתרון העיקרי של האומד הקטום על האומד המקורי הוא בהיותו יותר חסין (robust), כלומר הוא פחות רגיש לערכים קיצוניים המתקבלים בתצפיות בודדות. לאומדים קטומים יש בדרך כלל יעילות גבוהה יותר מאשר לאומדים הרגילים עבור התפלגויות זנביות כמו התפלגות זנב ארוך, אך זאת במחיר של יעילות נמוכה יותר עבור התפלגויות אחרות כמו ההתפלגות הנורמלית. בהינתן אומד כלשהו (כמו ממוצע, חציון, מקסימום, שונות וכדומה), האומד הקטום %A הוא האומד המתקבל על ידי השמטת %A הערכים הגדולים ביותר ו-%A הערכים הקטנים ביותר במדגם, ואז חישוב האומד עבור המדגם הקטום שהתקבל. לדוגמה: ממוצע קטום 5% הוא ממוצע של 90% הערכים המרכזיים במדגם, החל מה-5% מלמטה (הערך ש-5% מערכי המדגם קטנים ממנו) ועד ה-95% מלמעלה. במקרים מסוימים מחליטים להשמיט מספר ערכים קבוע מכל צד, במקום אחוז קבוע. ניתן להסתכל על החציון כעל ממוצע קטום 50% - אם נוריד 50% מהערכים מכל צד נישאר עם ערך אחד בלבד - החציון, והממוצע שלו עם עצמו זה הוא עצמו. מאותה סיבה ניתן להסתכל על החציון כעל מקסימום קטום 50% או כעל מינימום קטום 50%. כמו כן, חציון קטום %A תמיד שווה לחציון הרגיל, לכל %A, משום שאנו תמיד משמיטים מספר שווה של תצפיות מכל צד. על שברונים ניתן להסתכל כעל מינימום או מקסימום קטומים. למשל, השברון ה-5% הוא גם מינימום קטום 5%, והשברון ה-80% הוא גם מקסימום קטום 20%. ממוצע קטום ממוצע מתוקנן - שבו משמיטים את המינימום והמקסימום ממוצע בין רבעוני - ממוצע של הטווח הבין-רבעוני. זהו למעשה ממוצע קטום 25% אמצע טווח קטום 25% (Midhinge) - אמצע טווח של הטווח הבין-רבעוני טווח בין-רבעוני - זהו טווח קטום 25% טווח בין-עשרוני - זהו טווח קטום 10% השימוש הנפוץ ביותר עבור אומדים קטומים הוא לצורך אמידה של אותו פרמטר שנאמד על ידי האומד הלא-קטום. במקרים מסוימים ניתן להשתמש באומד הקטום למטרה זאת באופן ישיר, בעוד במקרים אחרים יש צורך לבצע לו איזושהי התאמה על מנת לקבל אומד עקיב וחסר הטיה. לדוגמה, כשאומדים מדד מיקום מרכזי עבור התפלגות סימטרית, האומד הקטום יהיה חסר הטיה. לעומת זאת, כשאומדים מדד מיקום מרכזי עבור התפלגות שאינה סימטרית, האומד בדרך כלל יהיה מוטה, ותידרש התאמה כלשהי על מנת להפוך אותו לאומד בלתי מוטה. לדוגמה, עבור התפלגות לא סימטרית, הצידוד של ההתפלגות הוא מדד למידת ההטיה של החציון כאומד לממוצע. כשאומדים מדד פיזור, ומשתמשים באומד קטום בתור אומד חסין על מנת לאמוד למשל את השונות או את סטיית התקן, בדרך כלל יהיה צורך לכפול את האומד הקטום באיזשהו קבוע על מנת לקבל אומד בלתי מוטה. למשל, הכפלת אורך הטווח הבין-רבעוני בקבוע: 2 2 erf − 1 ⁡ ( 1 / 2 ) ≈ 1.349 {\displaystyle 2{\sqrt {2}}\operatorname {erf} ^{-1}(1/2)\approx 1.349} הופכת אותו לאומד בלתי מוטה לסטיית התקן של המדגם, אם הנתונים הגיעו מהתפלגות נורמלית. כמו כן ניתן להשתמש בהם כאומדים לסטטיסטים שלהם עצמם - החציון של המדגם יכול לשמש אומד חסר הטיה ל"חציון" של האוכלוסייה, הטווח הבין-רבעוני של המדגם יכול לשמש כאומד חסר הטיה ל"טווח הבין-רבעוני" של האוכלוסייה. וינסוריזציה
סולם פנטטוני

סולם פנטטוני הוא סולם או מודוס מוזיקלי המורכב מחמישה צלילים באוקטבה (מיוונית: פנטה = 5). דוגמה לסולם כזה היא סידור של סולם מז'ורי או מינורי עם החסרת צלילים למען הימנעות מחזרה על מרווח של חצי טון. הסולם הפנטטוני נפוץ מאוד במוזיקה עממית במקומות שונים, מוזיקה יוונית, מוזיקה קלטית ומוזיקה סינית. זהו סולם הנמצא בשימוש בבלוז, ג'אז ומוזיקה קלאסית אירופאית, שמתקבל על ידי החסרת הדרגות הרביעית והשביעית מהסולם המז'ורי. הנוסחה הכללית של פנטטוניקה מז'ורית: I - II - III - V - VI לדוגמה, סולם דו מז'ור פנטטוני: דו רה מי פה סול לה סי זהו סולם פנטטוני המתקבל באמצעות החסרת הדרגות השנייה והשישית מהסולם המינורי. הנוסחה הכללית של פנטטוניקה מינורית: I - III - IV - V - VII לדוגמה, סולם דו מינור פנטטוני: דו רה מי במול, פה, סול לה במול סי במול סולמות פה דיאז מז'ור פנטטוני או רה דיאז מינור פנטטוני מתקבלים על ידי הקלדה על קלידי הפסנתר השחורים בסדר עוקב, עולה או יורד. ערך מורחב – בלו נוט תוספת מקובלת לסולמות הפנטטוניים בסגנונות בלוז, ג'אז ורוק היא הבלו נוט, תווים שמוסיפים "פלפל" לסולם הפנטטוני. הבלו-נוט בסולם פנטטוני מינורי הוא לרוב בדרגה חמישית מונמכת (b5). לדוגמה, סולם דו מינור בלוז: דו - מי במול - פה - סול במול - סול - סי במול "בלו-נוט" בדרגה חמישית מונמכת בסולם המינורי יוצר מרווח של טריטון מהתו הראשון בסולם, ומאפשר יצירת תחושת דיסוננס הרמוני שקשה יותר להשיגה בסולם פנטטוני פשוט. הבלו-נוט בסולם פנטטוני מז'ורי הוא לרוב בדרגה שלישית מונמכת (b3). לדוגמה, סולם דו מז'ור בלוז: דו - רה - מי במול - מי - סול - לה פנטטוניקה נייטרלית מתקבלת על ידי השמטת הדרגות השלישית והשישית מהסולם המינורי. הנוסחה הכללית: I - II - IV - V - VII לדוגמה, הסולם הנייטרלי דו: דו רה מי פה סול לה סי במול [דרוש מקור] מקור הסולם הוא במוזיקה הסינית ובמוזיקה יפנית שבהן ישנה פנטטוניקה המבוססת על החסרת הדרגות השלישית והשביעית בסולם המז'ורי. מדיה וקבצים בנושא סולם פנטטוני בוויקישיתוף סרטון בו בובי מקפרין מדגים את כוחו האינטואטיבי של הסולם הפנטטוני. סולם פנטטוני, באתר אנציקלופדיה בריטניקה (באנגלית)
טרודו

האם התכוונתם ל... ג'סטין טרודו – ראש הממשלה ה-23 של קנדה פייר אליוט טרודו – ראש הממשלה ה-15 של קנדה
פריאל (יישוב)

פריאל הייתה התנחלות ומושב של עולים מברית המועצות בחבל ימית. המושב הוקם בחבל ימית שבסיני, על ידי גרעין של עולים מברית המועצות. על פי החלטת הממשלה בינואר 1978 נמשכו העבודות להקמת המושב, למרות אי הבהירות לגבי האזור לאור השיחות בין ישראל למצרים. בספטמבר 1978, לאור הצהרת ראש הממשלה על פינוי יישובי חבל ימית בעקבות אישור הסכמי קמפ דייוויד בכנסת, נכנסו המשפחות, ששהו באולפן בצוחר, אל בתי המושב שהיו לפני חיבור לחשמל, מים וביוב. מספר חודשים התגוררו המשפחות במושב ללא חיבור לתשתיות. בעקבות חתימת הסכם השלום בין ישראל למצרים החליטו רוב התושבים לעבור לעיר והמושב התפרק. במרץ 1982 סירבו חברי המושב להתפנות ממנו, לפני שיוסכם עמם על הפיצויים שיינתנו להם. ב-13 באפריל 1982 דווח בדבר: "פריאל נעלמה גם היא". טוביה מנדלסון, הקק"ל תמשיך בהכשרת קרקע חקלאית באיזור הפיתחה, דבר, 9 בינואר 1978 אהרן דולב, תלמי יוסף, מעריב, 1 באוקטובר 1978 פריאל ותלמי־יוסף עדיין בתנאי עראי, דבר, 19 בנובמבר 1978 עזרא ינוב, מתיישבי פריאל החליטו לא לעבור לפיתחת שלום, מעריב, 18 ביוני 1980 דני צדקוני, נעצרו חשודים בחבלה במנופים שעסקו בפירוק בתים בתלמי־יוסף, דבר, 24 במרץ 1982 דני צדקוני, אלפיים ממתנגדי הנסיגה השתתפו בצעדת "חבל ימית חי", דבר, 13 באפריל 1982
שער גן עדן (פירושונים)

האם התכוונתם ל... שערו של גן עדן - על פי הסיפור המקראי בספר בראשית, שער המוגן באמצעות כרובים וחרב מתהפכת, שמטרתו לחסום את אדם וחוה מלחזור ולאכול מעץ החיים שער גן עדן – כת אמריקאית שהאמינה בחוצנים וסיימה את דרכה בהתאבדות המונית שער גן העדן – הדלתות המזרחיות של הבפטיסטריום של פירנצה באיטליה שערי החופש (תרגום מילולי של השם (באנגלית במקור): "שער גן עדן") - מערבון אמריקאי משנת 1980 שער הגיהנום
מריאנה

האם התכוונתם ל... שקע מריאנה – שקע במערב האוקיינוס השקט, המהווה את הנקודה העמוקה ביותר הידועה בקרום כדור הארץ איי מריאנה – קבוצת האיים הצפוניים ביותר שבאיי מיקרונזיה במערב האוקיינוס השקט איי מריאנה הצפוניים – יחידה פוליטית בת 15 איים באיי מריאנה, הנמצאת באיחוד פוליטי עם ארצות הברית לילות מריאנה – טלנובלה מקסיקנית חואן דה מריאנה – סופר ומלומד ישועי ספרדי בן המאה ה-16, הקשור לאסכולת סלמנקה בכלכלה אישים ששמם הפרטי הוא מריאנה מריאן (פירושונים)
מריאן (פירושונים)

האם התכוונתם ל... מריאן – דמות אלגורית שמקורה במהפכה הצרפתית ומסמלת את החירות והתבונה; משמשת כמטונימיה לאומה הצרפתית מריאנפלאץ ("כיכר מריאן") - כיכר גדולה במרכז העיר מינכן שבגרמניה אישים: מריאן (צייר) – כינויו של האמן היהודי יליד פולין פנחס בורשטיין מתאוס מריאן האב – צייר יליד שווייץ שפעל בפרנקפורט בחצי הראשון של המאה ה-17 מתאוס מריאן הבן – צייר שווייצרי בן המאה ה-17, בנו הבכור של מתאוס מריאן האב פרדיננד מריאן – שחקן תיאטרון וקולנוע אוסטרי ששיחק בסרט הקולנוע האנטישמי "היהודי זיס" מריה סיבילה מריאן – אמנית ואנטומולוגית גרמנייה אישים ששמם הפרטי הוא מריאן מריאנה
צליוק

האם התכוונתם ל... יובל צליוק – מוזיקאי ומנצח ישראלי-אמריקני, בנו של ישראל צליוק יונה צליוק – ציירת ישראלית ישראל צליוק – עורך דין, כנר, יו״ר התזמורת הסימפונית חיפה ומייסד ומנכ"ל רשת "כלי זמר"
לבנה רפואי

לִבְנֶה רְפוּאִי (שם מדעי: Styrax officinalis) הוא עץ או שיח נשיר ממשפחת הלבניים המגיע לגובה של כ-6 מטרים. הלבנה הרפואי הוא המין היחיד מהסוג לבנה הגדל בארץ ישראל בטבע. העלים לבנים בצד התחתון וגם הפרחים. הפריחה באביב והיא ריחנית. מראה הפרח מזכיר פריחת הדרים, והוא אף מפיץ למרחוק ריח נעים המזכיר ריח הדרים, אף שאין ביניהם כל קרבת מוצא. העץ כולו שופע פריחה, והפרח שופע צוף, לכן הוא ידוע כצמח דבש חשוב. הפרי ירקרק ובו זרע.זרעי הליבנה הרפואית רעילים מאד. התפוצה היא ביערות של אלון התבור ובחורשים של אלה ארצישראלית ואלון מצוי בעיקר באזורים ההרריים של ארץ ישראל, מדרום הרי יהודה ועד החרמון. לבנה רפואי הוא צמח מוגן בישראל. מדיה וקבצים בנושא לבנה רפואי בוויקישיתוף לבנה רפואי, באתר ITIS (באנגלית) לבנה רפואי, באתר NCBI (באנגלית) לבנה רפואי, באתר האנציקלופדיה של החיים (באנגלית) לבנה רפואי, באתר צמח השדה לבנה רפואי, באתר צמחיית ישראל וסביבתה לבנה רפואי, באתר Tropicos (באנגלית) לבנה רפואי, באתר GBIF (באנגלית) לבנה רפואי, באתר The Plant List (באנגלית) לבנה רפואי, באתר IPNI (באנגלית) לבנה רפואי באתר הרשימה האדומה של IUCN אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
בינאלי יילדירים

בינאלי יילדירים (בטורקית: Binali Yıldırım; נולד ב-20 בדצמבר 1955) הוא פוליטיקאי טורקי. הוא כיהן בעבר כראש ממשלת טורקיה, האחרון שכיהן במשרה זו, לפני המעבר למשטר נשיאותי ב-9 ביולי 2018. יילדירים נולד ברפאהייה שבאנטוליה ב-20 בדצמבר 1955. ב-22 במאי 2016 מונה לראש ממשלת טורקיה במקום אהמט דבוטאולו, שהתפטר מתפקידו ב-5 במאי 2016. קודם לכן כיהן במשך מספר שנים כשר התחבורה והתקשורת של טורקיה. בליל 15 ביולי 2016 אירע ניסיון הפיכה צבאית בטורקיה, שנכשל. יילדירים הצהיר בבוקר ה-16 ביולי 2016 באמצעי התקשורת ש"המצב תחת שליטה" וקרא לניסיון ההפיכה "כתם שחור על הדמוקרטיה של טורקיה". לאחר שנשיא טורקיה ארדואן הצליח לאשר במשאל עם את התיקונים שיזם לחוקת טורקיה, אשר המרכזי שבהם קבע שמשרת ראש הממשלה תבוטל והמדינה תעבור למשטר נשיאותי, הסתיימה כהונתו של יילדירים ב-9 ביולי 2018. שלושה ימים אחר כך נכנס לתפקידו החדש כיושב ראש האספה הלאומית הגדולה, הפרלמנט של טורקיה. ב-2019 התמודד יילדירים על ראשות עיריית איסטנבול כנציג מפלגת הצדק והפיתוח שבשלטון. לאחר שהפסיד למועמד מפלגת העם הרפובליקאית אקרם אימאמאולו בפער דחוק בסבב הבחירות הראשון ב-31 במרץ, הורה בית המשפט על עריכת בחירות חוזרות עקב אי-סדרים. גם בבחירות החוזרות ניצח אימאמאולו, עם 53% מהקולות מול 45% ליילדירים. הוא דובר טורקית, אנגלית וצרפתית. מדיה וקבצים בנושא בינאלי יילדירים בוויקישיתוף אתר האינטרנט הרשמי של בינאלי יילדירים בינאלי יילדירים, ברשת החברתית אקס (טוויטר) בינאלי יילדירים, ברשת החברתית אינסטגרם ארדואן בירך את ראש עיריית איסטנבול הנבחר, באתר כאן – תאגיד השידור הישראלי, 24 ביוני 2019 ערך זה הוא קצרמר בנושא טורקים ובנושא פוליטיקאים. אתם מוזמנים לתרום לוויקיפדיה ולהרחיב אותו.
שון ג'ונס

שון ג'ונס (באנגלית: Shawn Jones, נולד ב-25 במרץ 1992) הוא כדורסלן אמריקאי. ג'ונס יכול לשחק הן בעמדת הפאוור פורוורד והן בעמדת הסנטר. גובהו 2.03 מטרים ומשקלו 107 ק"ג. ג'ונס החל לשחק באוניברסיטת מרכז טנסי בשנת 2010. בארבע שנותיו באוניברסיטה שיחק ב-131 משחקים, וב-62 מתוכם עלה בחמישייה הפותחת. לאחר שלא נבחר בדראפט 2014, ניסה ג'ונס להתקבל לליגה הטובה בעולם דרך ליגת הקיץ. הוא שיחק במדי לוס אנג'לס קליפרס, ולאחר-מכן עבר למיאמי היט. אולם לא התקבל ל-NBA, ועבר לשחק בליגת הפיתוח, במדיה של סו פולס סקייפורס. ב-49 משחקים במדי הקבוצה העמיד ג'ונס ממוצעים של 13.1 נקודות 8.8 ריבאונדים ו-1.2 חסימות למשחק. לקראת עונת 2015-2016 שיחק שוב בליגת הקיץ, הפעם במדי הוושינגטון ויזארדס, אולם שוב לא התקבל, ולכן הצטרף לאנדורה מליגת ה-ACB. לאחר עונה במדי אנדורה, בה סיימה הקבוצה במקום ה-14 בליגה, חתם ג'ונס לשלוש שנים בהפועל ירושלים מליגת העל הישראלית. באפריל 2017 הושאל לאבלינו האיטלקית. ביוני 2018 חתם בדינמו סאסארי. ב-21 באוגוסט 2018 חזר לישראל וחתם לעונה אחת בהפועל חולון. ב-8 בנובמבר 2019 חתם לעונה אחת בקבוצת ק.ק. ולוצלאווק מליגת העל הפולנית. בנובמבר 2022 חתם בהפועל חיפה במדייה העמיד ממוצעים של 11.4 נק' ו-5.9 ריבאונדים בליגה ו-11.1 נק' ו-6.7 ריבאונדים במסגרת היורופקאפ, בחודש מרץ 2023 נפצע במהלך משחק ליגה וגמר את העונה. בשנת 2016 קיבל אזרחות קוסובנית ובאותה שנה הצטרף לנבחרת קוסובו. מדיה וקבצים בנושא שון ג'ונס בוויקישיתוף פרופיל, באתר Sports-Reference פרופיל, באתר eurobasket פרופיל, באתר ליגת העל הספרדית בכדורסל (בספרדית) ורד כהן‏, הפועל ירושלים: שון ג'ונס חתם לשלוש שנים, באתר וואלה, 11 ביולי 2016 Shawn Jones signs with MoraBanc Andorra
צפצפת הפרת

צפצפת הפרת (שם מדעי: Populus euphratica) הוא עץ מסוג צפצפה נשיר דו ביתי ממשפחת הערבתיים, הגדל על גדות נחלים. יש עצים זכריים ועצים נקביים. הפריחה באביב. הפירות מופיעים באשכולות. העץ מתנשא לגובה של עד 15 מטר, אך לעיתים רחוקות מופיע כשיח. צבעו של הגזע אפור-חום. העלים איזמליים (בדומה לעלי אקליפטוס) או עגולים כמעט או משולשים. העץ נשיר וצבע השלכת צהוב. צפצפת הפרת גדלה במישורים ועמקים בגובה שנע מ-200 ועד 2,400 מטר. תפוצתה העולמית היא ממערבה של צפון אפריקה ועד מרכז אסיה וסין, בעיקר באזורי הפרת והחידקל, ומכאן שמה. תפוצתה בארץ ישראל כוללת את אזורי בקעת הירדן וגאון הירדן, וכן ליד נחלים בנגב (בעיקר בעין עבדת). בשנים האחרונות התגלו גם כמה פריטים במישור החוף (נחשולים-דור וניצנים). ביהדות התקיים דיון לגבי ארבעת המינים והיחס בין ערבה לבין צפצפה. מסקנתו היא כי צפצפה פסולה. צפצפת הפרת היא צמח מוגן בישראל. מדיה וקבצים בנושא צפצפת הפרת בוויקישיתוף צפצפת הפרת, באתר NCBI (באנגלית) צפצפת הפרת, באתר האנציקלופדיה של החיים (באנגלית) צפצפת הפרת, באתר צמח השדה צפצפת הפרת, באתר צמחיית ישראל וסביבתה צפצפת הפרת, באתר Tropicos (באנגלית) צפצפת הפרת, באתר GBIF (באנגלית) צפצפת הפרת, באתר The Plant List (באנגלית) צפצפת הפרת, באתר IPNI (באנגלית) דיון על היחס בין ערבה לבין צפצפה ביהדות צפצפת הפרת באתר הרשימה האדומה של IUCN אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
עונת 1987/1988 בליגה הלאומית בכדורסל

עונת 1987/1988 בליגה הלאומית בכדורסל הייתה עונתה ה-34 של ליגת הכדורסל הבכירה בישראל. הליגה כללה 12 קבוצות. מתכונת התחרות עם פורמט פלייאוף לא השתנה מהעונה הקודמת. שמונה הראשונות התמודדו זו מול זו (מקום ראשון מול שמיני, שני מול שביעי וכך הלאה) בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות סדרות רבע הגמר (מנצחת מקום ראשון-שמיני נגד מנצחת מקום רביעי-חמישי וכך הלאה) וחצי הגמר התמודדו בסדרת גמר של טוב משלוש כאשר המנצחת בסדרת הגמר זוכה באליפות. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו מכבי נתניה ואליצור רמלה. העונה הסדירה החלה ב-28 בספטמבר 1987 הסתיימה ב-28 במרץ 1988. לאחר הפלייאוף, העונה הסתיימה בניצחון של מכבי תל אביב בפעם ה-19 ברציפות. בהתאם לתוצאות העונה מכבי נתניה וביתר תל אביב ירדו ליגה. גביע המדינה בכדורסל 1987/1988 מידע מאתר מנהלת הליגה 1987-88: מכבי תל אביב נגד הפועל תל אביב משחק אליפות, ערוץ היוטיוב של מכבי תל אביב
קייטי (פירושונים)

האם התכוונתם ל... קייטי – עיר באיטליה נפת קייטי – נפה באיטליה ביירון קייטי – סופרת ומורה רוחנית אמריקאית כינוי חיבה לשם קתרין. קייט קתרינה (פירושונים) אישים ששמם הפרטי הוא קייטי
טווח

האם התכוונתם ל... טווח של פונקציה – עבור פונקציה f : X → Y {\displaystyle f:X\to Y} ‏, הקבוצה Y {\displaystyle Y} היא הטווח של הפונקציה טווח דינמי – מונח המשמש לתיאור היחס בין הערכים המזעריים והמרביים של כמות בת-שינוי, כגון צליל או אור טווח ביסטטי – מונח שמתייחס למדידת הטווח שנעשית על ידי מערכת המורכבת ממשדר ומקלט המופרדים זה מזה (ביסטטית), כמו מכ"ם וסונאר טווח יציב (תורת החוגים) – ערך מספרי המותאם לחוג, ומהווה כימות אריתמטי לתכונות של קבוצות יוצרים טווח (סטטיסטיקה) – הקטע הקצר ביותר הכולל את כל הערכים במדגם. קצוות הקטע הן הערך המינימלי והערך המקסימלי שהתקבלו במדגם טווח בין-רבעוני – הקטע בו נמצאים מחצית מערכי המדגם ה"אמצעיים", הערכים שבין הרבעון הראשון (Q1) לבין הרבעון השלישי (Q3)
מפשעה

המִפשׂעה היא קו החיבור של החלק הפנימי בירך עם הבטן התחתונה והאזורים הסמוכים לקו זה. היא השטח החלול שבין החלק התחתון של הבטן והחלק העליון של הירך, המקום בגוף, שהרגלים נפרדות ממנו בפסיעה. אזור המפשעה מכיל שרירים, עצבים, כלי דם, בלוטות לימפה ותעלה המעבירה מבנים מהאגן אל חיץ הנקבים (בלעז פרינאום, TA:Perineum - מיוונית: περίνεος). בשל פעולותיה הרבות, המפשעה מועדת לפציעות שונות, במיוחד אצל ספורטאים המבצעים תנועות פתאומיות או חוזרות ונשנות של הגפיים התחתונות. המפשעה כוללת בין היתר את אברי המין החיצוניים. אף על פי שמילה זו נמצאת בשימוש רחב, היא לא מהווה הגדרה אנטומית פורמלית. המילה מופיעה כבר בתנ"ך, בספר דברי הימים א: ”וַיִּקַּח חָנוּן אֶת עַבְדֵי דָוִיד וַיְגַלְּחֵם וַיִּכְרֹת אֶת מַדְוֵיהֶם בַּחֵצִי עַד הַמִּפְשָׂעָה וַיְשַׁלְּחֵם” (ספר דברי הימים א', פרק י"ט, פסוק ד'). המבנים הגרמיים באזור המפשעה כוללים שלושה מפרקים הנמצאים תחת עומס רב וחשופים לפציעות. מפרק הירך : נמצא באזור המפשעה ומגשר במפשעה בין ראש עצם הירך (Femur) לבין המרחשת (Acetabulum) באגן. פעולת ההליכה ונשיאת משקל הגוף מצריכות שילוב של עמידות גבוהה וטווח תנועה רחב. פעילות זו עלולה לגרום לפציעות ובלאי במפרקי הירך. מפרקי העצה והכסל (Sacroiliac Joint) : מהווים את המפגש בין עצם העצה (Sacrum) לבין עצמות הכסל (Ilium). תפקידם העיקרי הוא העברת עומס מפלג הגוף העליון לגפיים התחתונות. המפרקים הללו גם הם נפגעים בקלות בעקבות פעילות פיזית עמוסה או תנועות חוזרות. פוביס סימפיזיס (Pubic symphysis) : מפרק סחוסי משני הנמצא בין הראמי העליון השמאלי והימני של עצמות הירך. הוא נמצא לפני ומתחת לשלפוחית השתן. ערך מורחב – בקע מפשעתי בקע מפשעתי (נקרא גם הרניה, שבר או קילה) הוא הבקע הנפוץ ביותר. נוצר במצב בו רקמה רכה מתבלטת דרך נקודה חלשה או דרך קרע בדופן הבטן התחתונה. הבליטה עלולה לגרום לכאב רב כאשר משתעלים, מתכופפים קדימה או מרימים משא כבד. בעקבות כך, נדרש טיפול רפואי כדי לתקן את הבעיה ולמנוע סיבוכים עתידיים נוספים. ישנם שני סוגים עיקריים - בקע בתעלת המפשעה (השכיח ביותר) ובקע פמורלי אשר נמצא בסיכון גבוה יותר להתפתחות תופעות לוואי רבות, כגון נמק של המעיים. רפאל פייקוב, כאב במפשעה, אכילס בקע, באתר אנציקלופדיה בריטניקה (באנגלית) אנטומיה ומינוח של כאב במפשעה: מושגים עדכניים, באתר NIH (באנגלית) אנטומיה, בטן ואגן: אזור מפשעתי (תעלת מפשעתי), באתר NIH (באנגלית) יעקב כנעני, אוצר הלשון העברית לתקופותיה השונות: הובאו בו גם כל המלים הארמיות והלועזיות המקובלות בלשון העברית החיה והמדעית, מסדה, עמ' 3191 ד"ר יצחק בכר, אנטומיה של המפשעה, באתר מרפאה לכירופרקטיקה, פציעות ספורט ושיקום, ‏2024-01-16 פרופ' ערן שדות, בקע (קילה) מפשעתי: התסמינים, האבחון והניתוח, באתר redirect.clalit.co.il
אביגדור בנש"ק

אביגדור בנש"ק (1936 - דצמבר 2019) היה פסיכולוג קליני ישראלי, מראשוני שיטת הטיפול הקוגניטיבי-התנהגותי בישראל. עסק במיוחד בהפרעות חרדה, פוביות ו-OCD. היה מרצה באוניברסיטה העברית וחיבר מספר ספרים העוסקים בהתנהגות חרדתית כפייתית, בדגש על הציבור הדתי. בנש"ק נולד בקליבלנד לסאם ופרימיט בנש"ק. אביו היה פעיל בקהילה היהודית במגוון וועדות, וממקימי בית הספר היהודי בעיר. בתיכון למד בנש"ק בתיכון יהודי בשיקגו, ואחר כך בישיבת נר ישראל בבולטימור. במקביל ללימוד בישיבה למד בלילות באוניברסיטת ג'ונס הופקינס ושם סיים תואר ראשון. לאחר מכן למד בישיבת פוניבז' בבני ברק ולאחר מכן בישיבת חברון בירושלים. הוסמך לרבנות על ידי הרב יחזקאל סרנא ראש ישיבת חברון בשנת ה'תש"ך (1960) וכן קיבל סמיכה מהרב יצחק יעקב וכטפויגל, ראש הישיבה הגדולה מאה שערים. לאחר מכן חזר לארצות הברית ולמד באוניברסיטת ניו יורק (NYU) שם קיבל את הדוקטורט בפסיכולוגיה בשנת 1966. באותה שנה החל ללמד פסיכולוגיה במכללת שטרן ובברוקלין קולג' שבניו יורק. ב-1970 התחתן עם שולמית (לבית קספר), בת לניצולי שואה שהיגרו לארצות הברית לאחר המלחמה. ב-1971 עלו ארצה ומאז גרו בשכונת סנהדריה המורחבת בירושלים. בנש"ק שירת בצה"ל כקב"ן. לימד פסיכולוגיה בבית הספר לחינוך של האוניברסיטה העברית ובמקביל לימד תורה ויהדות בישיבת אור שמח במשך כעשר שנים. בשנת 1981 חזר לשנה אחת לארצות הברית, שם לימד בישיבת אור שמח בשלוחתה בעיר מונסי. בשנת 1982 פתח קליניקה והחל לקבל מטופלים. התמחה בפסיכולוגיה התנהגותית עם התמחות בטיפול קוגניטיבי התנהגותי בעיקר בחרדות ובפחדים. הוא עבר מבית הספר לחינוך והחל ללמד בבית הספר לעבודה סוציאלית באוניברסיטה העברית. בשנותיה האחרונות של נחמה ליבוביץ' היה מגיע אליה מדי יום שישי לביקור בביתה. המפגשים עם פרופ' ליבוביץ' היו גם מקצועיים אך הם גם למדו יחד פרשת שבוע ונחמה אף חידדה אצל ד"ר בנש"ק את חשיבות שאילת השאלות בלימוד התורה. התנדב מספר שנים בעזר מציון במסגרת מקצועית וטיפולית. השתתף מספר שנים בפאנל התוכנית "שנינו יחד וכל אחד לחוד" של יובב כץ ברשת ב' של קול ישראל. בנש"ק התגורר בירושלים. אב לשישה וסב לעשרים וארבעה נכדים. בשנת 1976 הוציא לאור את ספרו הראשון "התלמיד הבעייתי" – הכולל מאמרים תאורטיים וכן התנסויות מקצועיות של תלמידיו באוניברסיטה בשיטת הטיפול הקוגניטיבי התנהגותי (CBT) בכיתה. בשנת 1996 הוציא לאור את הספר "studying the torah" על מתודות ושיטות בלימוד תורה. לאחר מכן הוציא את הסדרה המצליחה על פירוש רש"י על התורה באנגלית (What’s Bothering Rashi); הספרים תורגמו לשפות רבות ביניהן, צרפתית, ספרדית, סינית ועברית. כמו כן הוציא את What’s Bothering Rashi על מגילת אסתר באנגלית. בשנת 2009 פרסם את הספר "Religious Compulsions and Fears", על כפייתיות ואובססיות בחיים הדתיים של המטופל. דרכי טיפול בשיטת CBT למדריכים, מטפלים ובני משפחה של הסובלים מהתופעה. לאחר מכן תורגם הספר לעברית ואף פורסם בשם "כפייתיות וחרדה על רקע דתי". בשנת 2016 כתב ופרסם את הספר "CBT בכיתה" – מדריך לעובדי הוראה לטיפול בהתנגדויות בשיטה הטיפולית הקוגניטיבית-התנהגותית, בכיתה. הרב יובל שרלו, סקירה על ספרו של אביגדור בנש"ק על כפייתיות דתית, מוסף שבת, מקור ראשון סקירה באנגלית על ספרו של אביגדור בנש"ק אביגדור בן חנוך שלמה בנש"ק (נפטר 2019), דף שער בספרייה הלאומית השם בנש"ק הוא ראשי תיבות של בנן של קדושים
אמבר ראד

אמבר אוגוסטה ראד (באנגלית: Amber Augusta Rudd; נולדה ב-1 באוגוסט 1963) היא פוליטיקאית בריטית חברת המפלגה השמרנית. כיהנה כשרת העבודה והפנסיה, מזכירת הפנים וכשרה לענייני נשים ושוויון הזדמנויות בקבינט ממשלת בריטניה, וכן כנציגת מחוז הייסטינגס וריי בפרלמנט של בריטניה. ראד נולדה בלונדון. היא בעלת תואר ראשון בהיסטוריה מאוניברסיטת אדינבורו. לאחר לימודיה עבדה בבנק ההשקעות ג'יי. פי. מורגן, שימשה אנליסטית בקרן הון סיכון והקימה משרד בתחום משאבי אנוש. ב-2005 התמודדה ללא הצלחה בבחירות לנציגות מחוז ליברפול גרסטון בפרלמנט הבריטי. בבחירות הכלליות ב-2010 נבחרה לנציגת מחוז הייסטינגס וריי בפרלמנט. בבחירות ב-2015 נבחרה לתקופת כהונה נוספת בתפקיד. בבחירות ב-2017 שמרה על מושבה לאחר שניצחה ברוב של 0.7%. בשנים 2010 עד 2012 כיהנה כחברה בוועדת האנרגיה, מזון וענייני הכפר, שימשה עוזרת לשר האוצר ג'ורג' אוסבורן, ב-2013 מונתה לעוזרת מצליף הסיעה וביולי 2014 מונתה לסגנית שר במשרד לענייני אנרגיה ושינוי אקלים. במאי 2015 מונתה לשרה לענייני אנרגיה ושינוי אקלים וחברה בקבינט ממשלת בריטניה. ביולי 2016 מונתה לשרת הפנים בקבינט של תרזה מיי. בינואר 2018 מונתה בנוסף לשרה לענייני נשים ושוויון הזדמנויות. ב-29 באפריל 2018 התפטרה מהקבינט על רקע שערוריית התנהלות משרד הפנים מול מהגרים מהקריביים כלפיהם איים בגירוש (פרשה שזכתה לכינוי Windrush scandal), ולאחר שנחשף כי קבעה יעד להעלאת שיעור המגורשים בניגוד להכחשותיה. בנובמבר 2018 מונתה לשרת העבודה והפנסיה בקבינט. באוקטובר 2019 פרשה מתפקידה על רקע מדיניותו של ראש הממשלה בוריס ג'ונסון בנושא הברקזיט. היא לא התמודדה בבחירות לפרלמנט שנערכו בדצמבר 2019. ראד גרושה ואם לשניים. היא הייתה נשואה בשנים 1990 ל-1995 למבקר המסעדות אדריאן גיל. היא מתגוררת בהייסטינגס. אתר האינטרנט הרשמי של אמבר ראד (באנגלית) אמבר ראד, ברשת החברתית פייסבוק אמבר ראד, ברשת החברתית אקס (טוויטר) אתר האינטרנט של אמבר ראד אמבר ראד באתר הפרלמנט הבריטי אמבר ראד באתר משרד הפנים הבריטי